**“ЖИТО ПОЛОГ” АД**

 **Т Е Т О В О**

**И З В Е Ш Т А Ј**

**За работењето на Одборот на директори при Жито Полог АД –Тетово**

**во период од 01.01.2022 година до 31.12.2022 година**

**Тетово, 2023 година**

**И З В Е Ш Т А Ј**

**За работењето на Одборот на директори при Жито Полог АД –Тетово**

**во период од 01.01.2022 година до 31.12.2022 година**

Во извештајниот период Одборот на директори при Жито Полог АД- Тетово работеше согласно надлежностите утврдени во Законот и Статутот.

 Одборот на директори континуирано во текот на 2022 година расправаше за прашања од својата надлежност и донесуваше соодветни Одлуки од делокругот на управувањето на Друштвото.

Во текот на 01.01.2022 до 31.12.2022 година, Одборот на директори на Друштвото имаше два состава и тоа:

За период од 01.01.2022 до 04.05.2022 година во следниот состав:

* Катерина Дамјановска – Претседател на Одборот на директори
* Сашо Босилков - Генерален извршен директор
* Зорица Арсовска - неизвршен независен член на Одборот на директори

За период од 04.05.2022 до 31.12.2022 година во следниот состав:

* Катерина Дамјановска – Претседател на Одборот на директори
* Сашо Босилков - Генерален извршен директор
* Стојна Маџарева - неизвршен независен член на Одборот на директори

Во извештајниот период Одборот на директори има одржано 19 (деветнаесет) седници на кои се разгледани следните прашања и донесени следните одлуки :

**Седница на Одборот на директори од 26.01.2022 год**

На оваа седница Одборот на директори на друштвото донесе Одлука за одобрување за склучување на Договор за отстапување на побарување помеѓу , Жито Полог АД Тетово како отстапувач на побарување, Кара ДООЕЛ – Скопје како преземач на побарување и Хипокс ДОО – Виница како должник .

**Седница на Одборот на директори од 14.02.2022 год**

На оваа седница се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе Одлука со која го усвои Планот за работа на Службата за внатрешна ревизија за периодот 01.01.2022 -31.12.2022 година и Одлука со која се усвои извештајот на Централната пописна комисија за извршен попис во Жито Полог АД Тетово со состојба на ден 31.12.2021 година .

**Седница на Одборот на директори од 23.02.2022 год**

 На оваа седница Одборот на директори на друштвото донесе Одлука за усвојување на Годишната сметка на Жито Полог АД Тетово за 2021 година , Одлука за усвојување на Годишниот план за работа на Жито Полог АД за 2022 година, Одлука за одобрување на награда-бонус за извршен член на Одборот на директори и Одлука за набавка на 4000 тони меркантилна пченица , квалитетна група А1, А2 и Б1 од Р.Унгарија и 6000 тони меркантилна пченица, квалитетна група А1, А2 и Б1 од Р. Србија за фискална година 2022.

**Седница на Одборот на директори од 18.03.2022 год**

На оваа седница се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе Одлука за утврдување на вредност на бруто бод за пресметка на плата од 16,50 денари и Одлука за склучување на Анекс кон Договор за уредување на односите меѓу Жито Полог АД и Генерален Извршен директор.

**Седница на Одборот на директори од 01.04.2022 год**

На седницата членовите на Одборот на директори ги разгледаа финансискиот извештај и извештајот за работењето на Друштвото во 2021 година и донесоа Одлука за усвојување на овие два извештаи како и Одлука да се објави јавен повик за свикување на Годишно собрание на акционери на друштвото на ден 04.05.2022 година , се утврдија точките од дневниот ред за седницата на Собранието и предлог одлуките по точките од дневниот ред. На истата седница се донесе Одлука за купување на 1600 акции издадени од Такси-Ремонт АД-Загреб од страна на Жито Полог АД Тетово како купувач.

**Седница на Одборот на директори од 08.04.2022 год**

На оваа седница Одборот на директори го разгледа доставеното барање од акционер за дополнување на објавениот дневен ред за Годишното собрание на акционери закажано за 04.05.2022 година , со предлог одлуки по точките со кои се бара да се дополни дневниот ред и донесе заклучок за дополнување на објавениот дневен ред со две нови точки и предлог одлуки по точките како и да се објави ревидиран дневен ред за Годишно собрание на акционери за 04.05.2022 година на ист начин на кој е објавен претходниот дневен ред кој се дополнува, како и заклучок со кој ја повлече предлог одлуката по точка 10 од објавениот дневен ред поради променети околности и подготви нова предлог одлука по точка 10 од дневниот ред и истата ја достави до акционерите на Друштвото, односно објави известување до Македонска берза АД Скопје со новата предлог одлука по точка 10 од дневниот ред и предлог одлуката ја објави и на официјалната веб страна на Друштвото.

**Седница на Одборот на директори од 18.04.2022 год**

На оваа седница се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе Одлука за делумна исплата на регрес за годишен одмор К-15 за 2022 година.

**Седница на Одборот на директори од 19.05.2022 год**

На оваа седница се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесоа следните одлуки и тоа:

-Одлука за зголемување на основната главнина на Друштво Жито Полог ДОО Загреб и

- Одлука со која се одобрува купување од страна на Жито Полог ДОО Загреб како купувач на 19.867 акции издадени од Друштво ТАКСИ – РЕМОНТ АД – Загреб, Република Хрватска .

**Седница на Одборот на директори од 31.05.2022 год**

На седницата која се одржа на овој датум Одборот на директори на Жито Полог АД Тетово донесе Одлука за кредитно задолжување со заложување на Друштвото пред ТТК Банка АД- Скопје, Одлука за склучување на Анекс кон Договорот за мултивалутна кредитна рамка со Стопанска Банка АД Скопје и Одлука за одобрување на авансно плаќање за набавка на пченица од реколта 2022 година од Скопско Поле ДООЕЛ с. Ржаничино –Петровец.

**Седница на Одборот на директори од 03.06.2022 год**

На оваа седница се донесе Одлука за купување на 1770 акции издадени од Такси Ремонт АД – Загреб .

**Седница на Одборот на директори од 20.06.2022 год**

На седницата се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе Одлука za nabavka na osnovno sredstvo - avtomatska pakerka(vaga) za uvre}uvawe na sto~no bra{no so kapacitet od 250-300 vre}i za ~as, od firmata “ Imas” – R. Turcija, za potrebite na RE Mlin Quboten и Одлука со која се одобрува склучување на Договор за изградба на фотонапонска централа за производство на електрична енергија од 562KW со друштвото ЕФИКС ЕЛЕКТРИКАЛ ДООЕЛ„ – Скопје како изведувач на работите.

**Седница на Одборот на директори од 08.07.2022 год**

На седницата која се одржа на овој датум со користење на конференциска телефонска врска согласно член 357 од ЗТД се донесе Одлука за зголемување на основна главнина на Жито Полог ДОО Загреб, чиј единствен содружник и оснивач е Жито Полог АД Тетово и Одлука за купување на акции издадени од Такси Ремонт ДОО Загреб од страна на Жито Полог ДОО Загреб како купувач.

**Седница на Одборот на директори од 15.07.2022 год**

На седницата се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе Одлука за одобрување на краткорочна денарска позајмица на ЛОНДИВА ДООЕЛ –Илинден; Одлука со која се дава согласност од страна на Жито Полог АД Тетово како доверител за склучување на Договор за преземање на долг помеѓу ТИМ ДОО – Скопје како отстапувач на долг и ЗК Пелагонија АД Битола како преземач на долг – нов должник; Одлука со која се дава согласност од страна на Жито Полог АД Тетово како доверител за склучување на Договор за преземање на долг помеѓу ЦИП ПРОДУКТ ДОО – Скопје како отстапувач на долг и ЗК Пелагонија АД Битола како преземач на долг – нов должник и Одлука со која се дава согласност од страна на Жито Полог АД Тетово како доверител за склучување на Договор за преземање на дел од долг помеѓу ЕУРО ДИСТРИБУЦИЈА ДООЕЛ – Скопје како отстапувач на долг и ЗК Пелагонија АД Битола како преземач на долг – нов должник.

**Седница на Одборот на директори од 27.07.2022 год**

На седницата одржана на ден 27.07.2022 година, Одборот на директори донесе Одлука за кредитно задолжување на Друштвото пред Стопанска Банка АД Скопје, со засновање на заложно право-хипотека врз недвижен имот.

**Седница на Одборот на директори од 30.09.2022 год**

На седницата која се одржа на овој датум се разгледа состојбата со долгот на СПЛЕНДИД ФУДС ДООЕЛ увоз-извоз Тетово по основ Договор за соработка и закуп на недвижен имот и опрема во производствен погон за производство на тестенини – Тетовка и Продавница бр.35 и Одборот на директори донесе заклучок со насоки за постапување во врска со оваа состојба.

**Седница на Одборот на директори од 14.10.2022 год**

На оваа седница Одборот на директори ги донесе следните одлуки:

-Одлука за отворање на Производствена единица Тетовка- погон за производство на тестенини;

-Одлука за измена на Правилник за внатрешна организација и систематизација на работни места во Жито Полог АД Тетово и усвојување на Пречистен текст од Правилникот;

-Одлука за издавање под закуп на деловен простор на ул.Благоја Тоска бр.59А Тетово и опрема (печки, комора за замрзнато тесто, витрини – една топла и една неутрални, фрижидери , друг ситен инвентар);

-Одлука за склучување на Спогодба со Сплендид Фудс ДООЕЛ Тетово , за плаќање на заостанатиот долг спрема Жито Полог АД Тетово на рати .

-Одлука за склучување на Договор за подкредит со ТТК Банка АД Скопје за финансирање на проект за обновливи извори на енергија (ОЕИ) бр. К2022/6162 и

-Одлука за одобрување на краткорочна денарска позајмица на ЛОНДИВА ДООЕЛ -Илинден.

**Седница на Одборот на директори од 23.11.2022 год**

На ден 23.11.2022 година Одборот на директори на Друштвото одржа седница и донесе одлука за зголемување на основна главнина на Жито Полог ДОО Загреб, чиј единствен содружник и оснивач е Жито Полог АД Тетово, Одлука за давање на краткорочна девизна позајмица на Жито Полог ДОО Загреб и Одлука за набавка на основно средство-половно моторно возило од страна на Жито Полог ДОО Загреб.

**Седница на Одборот на директори од 15.12.2022 год**

На седницата се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе одлука за формирање на пописни комисии за вршење на редовен попис во Жито Полог АД – Тетово на крајот на годината 31.12.2022 година i одлука за исплата на регрес за годишен одмор за 2022 год.

**Седница на Одборот на директори од 29.12.2022 год**

И на оваа седница се одлучуваше без одржување на состанок согласно член 358 од ЗТД и член 88 од Статутот на Жито Полог АД Тетово – пречистен текст, со писмена согласност од сите членови на Одборот и се донесе одлука со која се одобрува склучување на Спогодба за уредување на должничко-доверителски односи со извршна клаузула помеѓу ЗК Пелагонија АД Битола како должник и Жито Полог АД Тетово како доверител.

 Одборот на директори во текот на 2022 година континуирано работеше и одлучуваше по прашања од своја надлежност. Притоа особено се водеше сметка за донесените Одлуки да претставуваат основа за обезбедување на рентабилно работење и овозможување на натамошен развој на Друштвото.

**“ЖИТО ПОЛОГ” АД – ТЕТОВО**

**ОДБОР НА ДИРЕКТОРИ**

 **ПРЕТСЕДАТЕЛ,**